

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO PATIKĖJIMO TEISE

2020 m. rugsėjo 29 d. Nr. P13-66

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“,

p e r d u o d u Turto valdymo ir ūkio departamentui prie Lietuvos Respublikos vidaus reikalų ministerijos patikėjimo teise valdyti, naudoti ir disponuoti valstybei nuosavybės teise priklausantį ir šiuo metu Valstybės sienos apsaugos tarnybos prie Lietuvos Respublikos vidaus reikalų ministerijos patikėjimo teise valdomą nekilnojamąjį turtą: pastatą - radiotechninį pastatą, esantį Palangoje, Klaipėdos pl. 35D (unikalus numeris – 2599-8003-7010, bendras pastato plotas – 89,21 kv. metro, likutinė vertė 2020 m. rugpjūčio 31 d. – 12 919,92 euro (dvylika tūkstančių devyni šimtai devyniolika eurų devyniasdešimt du centai).

Generalinis direktorius Mindaugas Sinkevičius

Parengė:

Audrius Navickas

2020-09-28